**ZAPISNIK 3. REDNE SEJE ŠS FF 2022/23**

3. redna seja se je pričela 28. 2. 2022, ob 17. uri na Filozofski fakulteti v Modri sobi.

**Prisotni\_e svetniki\_ce:** Sal Lavrenčič, Anja Rudež, Laura Barovič Božjak, Živa Gornik, Luka Oprešnik, Tonya Žagar Savić, Taja Ivanc, Larina Griessler, Tjaša Šimunić, Klara Vrabl, Petra Bolta, Gašper Stražišar, Maša Suša, Lara Oštrbenk, Tamara Šterk, Nika Gradišek, Matej Mali, Gregor Gartner, Ina Poteko, Arne Jakob Zakrajšek.

**Drugi\_e prisotni\_e:** Andraž Fink (senator in namestnik Hane Kerin), Urša Glušič (namestnica Jureta Miholiča), Nika Predalič, Tai Vrečko Cindrič (namestnik Anje Rudež), Urban Husu (varnostnik) in Nejc Kralj (senator), Marko Durdubakov (prodekan študent).

**Opravičeno odsotni\_e svetniki\_e:** Nik Keber, Jure Miholič, Hana Kerin.

**Dnevni red:**

1. potrditev dnevnega reda,
2. pregled in potrditev zapisnika prejšnje seje,
3. varovanje in vloga varnostnika,
4. volitve in imenovanja,
5. poročilo predsedstva,
6. poročilo prodekana študenta,
7. poročilo Finančne komisije ŠS FF,
8. poročilo predstavnikov študentov v organih in delovnih telesih fakultete in univerze,
9. mnenja o pedagoškem delu visokošolskih učiteljev in sodelavcev,
10. terenske vaje in zavarovanje za študentke in študente,
11. razno.

**Ad 1.**

Potrditev dnevnega reda.

Predsednica Živa Gornik začne sejo in pozdravi prisotne. Sledi potrditev dnevnega reda.

**Sklep:** ŠS FF potrjuje dnevni red 3. redne seje ŠS FF.

**Glasovanje: Za:** 20 **Proti:** 0 **Vzdržani:** 0

**Ad 2**

Potrditve zapisnikov.

Živa Gornik pove, da smo na mail prejeli Zapisnik 2. redne seje ŠS FF. Zapisnik je prijazno lektorirala Tjaša Šimunić. Predlogov za dodatne popravke ali spremembe ni bilo.

**Sklep:** ŠS FF potrjuje Zapisnik 2. redne seje ŠS FF.

**Glasovanje: Za:** 20 **Proti:** 0 **Vzdržani:** 0

**Ad 3.**

Varovanje in vloga varnostnika.

Veliko študentov ne ve,zakaj imamo varnostnika in kakšna je njegova vloga, naloge. Zato je varnostnik Urban Husu prijazno pripravil predstavitev varnostnikovega dela. Seznanil nas je z delom varnostnika na FF: naloge, pristojnosti idr. Povabil nas je, naj v primeru težav, zlasti nesreč, stopimo do varnostnika, saj so tu zato, da nas varujejo in nam pomagajo, dejansko pa so kot varnostna služba tudi odgovorni za varovanje objekta, torej prostorov FF, in morajo biti obveščeni o vseh nesrečah, ki se pripetijo. Tudi zato, ker lahko pomagajo in tudi zavarujejo kraj nesreče, čeprav je situacija morda pod kontrolo. Prav tako nam varnostniki lahko pomagajo v primeru, da ne vemo, kje so predavalnice. Skratka, varnostniki niso tu zato, da nas nadzirajo, temveč da nam pomagajo in nas varujejo, zato naj v primeru težav ali negotovosti stopimo do njih in nam bodo pomagali. Če vidimo karkoli sumljivega ali nenavadnega, naj takoj sporočimo, in nam bodo pomagali po najboljših močeh in skladno s pravilniki ter smernicami. Tudi če nam kaj naročijo oz. prepovejo, naj jih poslušamo, ker delujejo v naše dobro. ŠS FF se g. Husuju najlepše zahvaljuje za temeljito in dobro predavanje o nalogah in vlogi varnostnika. Ob koncu te točke odideta Ina Poteko in Urban Husu.

**Ad 4.**

Volitve in imenovanja (komisije in odbori).

Točka ni bila izvedena, saj volitev in imenovanj ni.

**Ad 5.**

Poročilo predsedstva ŠS FF.

ŠSUL: potekale so volitve v razne komisije in odbore, izvoljen ni bil nihče z naše fakultete. Marko Durdubakov ni bil izvoljen v Pritožbeno komisijo UL. Živa Gornik je imela veliko vprašanj za kandidate, na katere po njenem mnenju niso znali ustrezno odgovoriti. V opoziciji jih je komaj 5, torej imajo veliko dela. OHK: Sara Svati Sharan, Marko Durdubakov, Živa Gornik in Andraž Fink so se sestali z vsemi knjižničarji. Potegovali so se za boljšo kakovost in daljšo odprtost vsaj mesec pred izpitnim obdobjem, a se knjižničarji s predlogi niso povsem strinjali in so predlagali, da naj mi (študentski predstavniki) skrbimo za večjo obiskovanost knjižnic, za kar bi sicer morali skrbeti vsi na FF, ne samo študentje. Prav tako: če se ŠS FF odloči za nek predlog, naj že prej sporočimo, če se s tem ne strinjamo, da predsedstvo ve, kako postopati na sestankih, ker so jim npr. knjižničarji očitali, da nekateri svetniki ne želijo sprememb in se jim OHK zdi super taka, kot je. Na ravni FF je pomembno, da delujemo kot celota in če se s čim ne strinjamo, je to potrebno povedati prej, da lahko to upoštevajo in da nimajo neprijetnih presenečenj.

Andraž Fink: vseeno bodo poskusili odpreti knjižnice pred izpitnim obdobjem in dobiti dodatno čitalnico, prav tako bo čitalnica v kleti bolj urejena in prijazna.

Marko Durdubakov: tudi za študentsko delo bodo bolj odprti, ampak samo v knjižnicah s čitalnico.

Andraž Fink: dodatne ure morajo biti plačane in vodstvo mora dobiti denar zanje.

Komentar: naj bi bil en študent na knjižnico, čeprav ni povsod tako in so oddelčne posebnosti, fino bi bilo, da se to poenoti.

Andraž Fink: demonstator ne more opravljati celotne knjižnične dejavnosti, izposoja knjige. Koliko študentov bo to delalo, ker jih je treba usposobiti, bo tudi znotraj oddelka stvar dogovora.

Tamara Šterk: na njihovem oddelku je knjižnica že dodatno odprta, zato po njenem mnenju dobro deluje, torej niso potrebne večje spremembe, ker je knjižnica že tako odprta v okvirnih urah, ki jih je kot primer predlagal ŠS FF. Morda so to knjižničarji nato narobe razumeli kot zadovoljstvo z delovanjem celotne OHK.

Tjaša Šimunič: njihova tajnica kot knjižničarka izposoja tudi izven uradnih ur, jo ima odprto cel dan, zelo prijazno pomaga. Formalno knjižnica deluje 3 ure, a ona dejansko to počne cel dan, kar je super za študente, ampak verjetno zelo naporno zanjo.

Andraž Fink: knjižničarke so izpostavile, da nimamo enotnega prostora, kar je problem, a ta prostorska stiska še ne bo tako hitro rešena. Potrebno je sodelovanje, da knjižnica ne umira, kljub digitalizaciji naj knjige še obstanejo. Morda pripravimo ankete za študente, tudi knjižničarji želijo vse informacije in komentarje, ki jih lahko zberemo.

Kavčev ne bomo dobili, ker je zunanja izvedenka ugotovila, da je faks v požarni nevarnosti in bi glede na predviden načrt kavči blokirali evakuacijske potu, morda pa dobimo domačo klet, čitalnico s kavči v kleti, ki bo udobna za študij.

**Sklep:** ŠS FF se seznanja s poročilom predsedstva ŠS FF.

**Glasovanje: Za:** 19 **Proti:** 0 **Vzdržani:** 0

**Ad 6.**

Poročilo prodekana študenta.

MR-jev je odobrenih 9, izšel je razpis za mentorje, kjer spodbujajo mlajše in ženske za prijave. Končali so se dnevi odprtih vrat in info dnevi, ki so bili dobro obiskani, več kot 3000 dijakov. Odprte so nove zaposlitve na romanistiki, kjer manjka kadra, tudi ponekod drugod. Ali so na FF dovoljene živali? Nekateri na dekanjinem kolegiju so bili za, nekateri proti. Kradejo se tudi kamere z računalnikov iz predavalnic, kar je zaskrbljujoče, nekdo to namensko krade, zaenkrat so izginile 4. Govorili so o tem, da bi to umaknili, saj niso več tako uporabne, ker ne potekajo več predavanja na daljavo, verjetno bodo to res storili. Niso obtoževali študentov, morda je kak profesor to vzel za Zoom sestanek in pozabil vrniti, bodo ugotovili. Štipendiranje raziskovalcev. Psihologija viša vpisna mesta na 90, a so spet pozabili na tuje študente, za katere sta še vedno razpisani samo 2 vpisni mesti, kar bo vsaj letos še ostalo. Prostorska stiska je večni problem, finance bodo tudi z ministrstva, a sploh ne vedo, če jih bodo dobili. Za kakršenkoli dogodek ali težavo naj damo v mailu v cpp še prodekana, da ve, kaj se dogaja, in lahko že pripravljen gre do vodstva, ne da zadnji izve za probleme. Prostorska stiska: bodo spremembe predavalnic in predavanj, kar ne rešuje celotne situacije, ampak glavno da vemo, kaj se dogaja. Če ga vprašajo, ali ve nekaj o nekem problemu, pa mu nihče predhodno ni ničesar sporočil, on niti ne ve, kako naj reagira, ker ni o ničemer informiran. Celotna situacija z vpisnimi mesti za psihologijo je rahlo bizarna, tudi neka privatna fakulteta je zvišala število vpisnih mest in s tem presenetila. Argument je, da se zaradi povečanja stiske ljudi potrebuje dodatne psihologe, vendar pa velik problem predstavlja prostorska stiska (pri nas). Finančne situacije še ne razumemo, lahko da dodatnega denarja sploh ne bo, oz. bo razpršen po Univerzi, ker bo ves denar z ministrstva šel na UL, ki ga bo nato razdelila po fakultetah.

Pomanjkanje pedagoškega kadra na srednjih in osnovnih šolah: iščejo učitelje, ki pa jih ni, pedagoške smeri imajo velik manjko in šole vzamejo ljudi, ki niti nimajo dokončanega študija. Odide Tonya Žagar Savić.

Projekt Rdeča nit: na pobudo študentov bodo okrasili FF pred podelitvijo nagrad in FF bo okrašena z rdečo nitjo, saj je to zadnje leto, ko je projekt financiran iz študentskega fonda, tudi vodstvo se strinja s tem.

**Sklep:** ŠS FF se seznanja s poročilom prodekana študenta.

**Glasovanje: Za:** 18 **Proti:** 0 **Vzdržani:** 0

**Ad 7.**

Poročilo Finančne komisije ŠS FF.

Larina Griessler: kmalu bo nov razpis za naslednje RO, za projekte april/maj. Vprašanja za že prijavljene projekte naj pišemo v isto nit, da se ne izgubi in ne ostane v digitalnem prahu. Ne bo hudo, kot v preteklih RO, tako da bo finančno stanje morda boljše. Prosi, da jo obvestimo o odpadlih projektih.

**Sklep:**  ŠS FF se seznanja s poročilom Finančne komisije ŠS FF.

**Glasovanje: Za:** 18 **Proti:** 0 **Vzdržani:** 0

**Ad 8.**

Poročilo predstavnikov študentov v organih in delovnih telesih fakultete in univerze.

Senat: Andraž Fink. Senat je bil dolg, poročilo vodstva in kadrovske zadeve nič posebnega ali problematičnega. Študijske zadeve: nekaj sprememb učnih načrtov, vse bi moralo biti jasno po oddelkih. Prišla je zunanja služba na pregled urnika, da bi to uredili, a se verjetno nič ne bo spremenilo. Na psihologiji je razpisanih več vpisnih mest, kot že rečeno, a naj bo predstavnica z Oddelka za psihologijo pozorna, da vemo, kaj se dogaja. Na dopisni seji so včeraj sprejemali finančno poročilo, ki je napovedalo, da smo v plusu, kar ni nujno obetavno, ker bo to naslednje leto morda minus. Ena od pritožb je bila pritožba vzporedne študentke za priznanje 15KT z vzporednega programa, kar so sprejeli skladno z dikcijo, da se prošnji ugodi, a bodo pravila spremenili, da se to v bodoče ne bo več dalo kar tako, kar bo predvidoma naslednje leto v veljavi. Če študiraš vzporedno enopredmetno se da prenašati kredite, ne pa dvopredmetno in dikcija je, da najmanj 10KT, kar je zavajajoče. Na tem mestu nas je zapustil Gašper Stražišar.

Komisija za tutorstvo: seja je potekala 24. 2., težave s pravilniki, prejšnja leta si bil lahko tutor tudi, če si ponavljal prvi letnik, a zdaj to ne bo več šlo. Tutorski sistem mora delovati in nihče ne more biti tutor v prvem letniku ali brez statusa, torej moraš biti vpisan najmanj v drugi letnik. Težave za študente s posebnim statusom, bodo tudi pogovori v tujih jezikih v K16. Kmalu bo nov razpis za tutorje v naslednjem študijskem letu, naj se prijavimo, če se čutimo poklicane.

Pritožbena komisija UL: Marko Durdubakov je dal odpoved in je odstopil, sicer so debatirali o zavrnitvi teme ene doktorske študentke.

Larina Griessler: seja Upravnega odbora FF. Študentje so najmanj zadovoljni z urnikom in internetom. Izšel je nov razpis za promocijo oddelkov. Zadeve glede atrija stojijo, zlasti zaradi financ. Veliko denarja bo šlo za požarno ozvočenje, ki je zelo slabo, in za prenovo knjižnic in čitalnic, sledila bo rekonstrukcija na Zavetiški 5 za gibalno ovirane in elektrarna na strehi. Bruto postavka za študentsko delo bo višja, padla je tudi ideja za prestrukturianje sredstev za terenske vaje, kar ni preprosto, ker je sistem star in se ravna po 30-50 let starih pogojih.

**Sklep:**. ŠS FF se seznanja s poročilom predstavnikov študentov v organih in delovnih telesih fakultete in univerze.

**Glasovanje: Za:** 17 **Proti:** 0 **Vzdržani:** 0

**Ad 9.**

Mnenja o pedagoškem delu visokošolskih učiteljev in sodelavcev.

**Sklep:** ŠS FF podaja poizitvno mnenje o pedagoškem delu doc. dr. Tee Sernelj.

**Sklep:** ŠS FF podaja pozitivno mnenje o pedagoškem delu doc. dr. Tanje Merčun Kariž.

**Sklep:** ŠS FF podaja pozitivno mnenje o pedagoškem delu doc. dr. Boštjana Kravanje.

**Sklep:** ŠS FF podaja pozitivno mnenje o pedagoškem delu doc. dr. Anite Srebnik.

**Sklep:** ŠS FF podaja pozitivno mnenje o pedagoškem delu doc. dr. Boštjana Roglja.

**Sklep:** ŠS FF podaja pozitivno mnenje o pedagoškem delu doc. dr. Stankota Kokole.

**Sklep:** ŠS FF podaja pozitivno mnenje o pedagoškem delu doc. dr. Urške Strle.

**Sklep:** ŠS FF podaja pozitivno mnenje o pedagoškem delu izr. prof. dr. Mitja Ferenca.

**Glasovanje: Za:**  17 **Proti:** 0 **Vzdržani:** 0

**Sklep:** ŠS FF ne more podati mnenja o pedagoškem delu doc. dr. Maje Vehar.

**Glasovanje: Za:**  17 **Proti:** 0 **Vzdržani:** 0

**Ad 10.**

Terenske vaje in zavarovanje za študentke in študente.

Dodano na dnevni red na pobudo Anje Rudež, predstavnice študentov Oddelka za arheologijo. Imeli so svet oddelka za arheologijo in ugotovili, da ne vedo, kako je z zavarovanjem za študente. Po poizvedovanju so se ustrašili, da študentje niso nezgodno zavarovani, kar bi bilo v primeru poškodb težavno. V času informativnih dni so prišli do nje kot predstavnice, da bi to reševal ŠS FF, a so naslednji dan rekli, da naj ne rešujejo tega na ŠS FF, se je pa vseeno odločila, da nas seznani s stanjem. Predviden je sestanek delovne komisije za zavarovanje za študente. Zavarovani smo pokojninsko za primere smrti, imamo tudi osnovno zavarovanje, nimamo pa nezgodnega zavarovanja. Sklenili so, da ne bodo s tem težili študentom, jih bodo pa opozorili na možnosti glede tega, če bo kdo želel. Toliko, da smo na tekočem o dogajanju znotraj oddelka za arheologijo.

**Ad 11.**

Razno.

Nika Gradišek: problematične izjave enega profesorja, zato so se dobili s predstojnikom in izvedli anketo. Profesor se tudi očitno odloča precej subjektivno, ima homofobne in seksistične šale, kar je že kar velika kršitev človekovega dostojanstva in pravilnika. Profesor ni pisal na maile in študentka skoraj ne bi mogla oddati zaključnega dela, nato se je lagal, da so se to zmenili vnaprej, skratka velike težave in izredno problematično, dobili so se tudi z dekanjo. Študentje predavanja bojkotirajo oz. ne obiskujejo, kar je znak, da nekaj ni v redu. Dekanja mu je dala ustno opozorilo, ki pa se je podalo že 3 leta nazaj, pa so ponovno tu, na kar pa ni bilo odgovora. Menda smo današnje generacije tudi bolj občutljive, kot so bili oni, zato bo moral profesor v korak s časom. Imeli so podporo predstojnika in namestnika oddelka, a se je izkazalo, da dekanja ne želi nasprotovati stališčem profesorja, zato je Nika precej razočarana kot predstavnica. Spdobudila je študente k obiskovanju predavanj, da bi dobila boljšo sliko o dogajanju in da bi dobila več informacij, vendar to sploh ni redni profesor ampak je asistent, pa imajo tako velike težave. Naslednjič naj na take sestanke vzame še Markota in Živo, ki sta večkrat v stiku z vodstvom in izhajata iz večje pozicije avtoritete in ji lahko stojita ob strani. Sicer je imela predstojnika, ki ji je stal ob strani tudi s svoje pozicije avtoritete, pa ni nič zaleglo. Bil je tudi šum v komunikaciji, dekanja je sama določila datum sestanka, zato recimo Klara Vrabl ni mogla priti kot podpredsednica ŠS FF za mnenja.

Obeta se selekcijski vpis za magisterij na psihologiji, ker se bodo k njim vpisovali s spletne univerze za psihologijo, na oddelku jih skrbi glede izbirnega postopka za vpis in zelo interno, brez vedenja študentov, so se odločili za selekcijski vpis, o tem ni bila obveščena niti predstavnica študentov. Zdaj so še zadnje možnosti, da prideš naprej brez tega izpita, predstojnik pa ni želel, da te informacije preveč deli s študenti. Vse skrbi, kaj bo, pozablja se, da je v ozadju problem, ker nastaja vse več privatnih fakultet in se ne debatira o problemu privatizacije študija psihologije.

Živa Gornik: hvala, ker smo se odzvali na evalvacijske kave, tako bo lažje sodelovala z nami. S prodekanom želita biti na tekočem, da nam lahko pomagata in se za nas postavita. Vabljeni še na druženje v Vesolje, vsi smo dobrodošli.

Seja se je zaključila 28. 2. 2023, ob 19.14.

Gregor Gartner, tajnik ŠS FF

Živa Gornik, predsednica ŠSFF